b'\n_START_ARTICLE_\nBicentri\xc4\x8dni \xc5\xa1tirikotnik\n_START_PARAGRAPH_\nBic\xc3\xa9ntri\xc4\x8dni ali tet\xc3\xadvnotang\xc3\xa9ntni \xc5\xa1t\xc3\xadrik\xc3\xb3tnik je v ravninski geometriji konveksni \xc5\xa1tirikotnik, ki je hkrati tetivni in tangentni \xc5\xa1tirikotnik, oziroma, \xc4\x8de obstaja kro\xc5\xbenica, ki vsebuje vsa njegova ogli\xc5\xa1\xc4\x8da (o\xc4\x8drtana kro\xc5\xbenica), in kro\xc5\xbenica, ki se dotika vseh njegovih stranic (v\xc4\x8drtana kro\xc5\xbenica).\n_START_SECTION_\nPosebni primeri\n_START_PARAGRAPH_\nTudi nekateri deltoidi so bicentri\xc4\x8dni. V njih sta zaradi Talesovega izreka dva nasprotna notranja kota prava. \xc4\x8ce je v mnogokotniku en notranji kot pravi in je mnogokotnik bicentri\xc4\x8den, je to \xc5\xbee deltoid z dvema nasprotnima notranjima pravima kotoma, saj sta suplementarna, oziroma, ne obstaja bicentri\xc4\x8dni \xc5\xa1tirikotnik z enim samim notranjim pravim kotom._NEWLINE_Prav tako so bicentri\xc4\x8dni tudi nekateri enakokraki trapezi, oziroma od teh vsi enakokraki tangentni trapezi. Poseben primer bicentri\xc4\x8dnega \xc5\xa1tirikotnika je kvadrat, saj je pravilni mnogokotnik.'